לשחרר את השדים

לשחרר את השדים (באנגלית: Shelby Oaks) הוא סרט אימה על-טבעי אמריקאי משנת 2024 בבימויו של כריס סטאקמן, שזהו סרט הבכורה העלילתי שלו. סטקאמן שימש גם כתסריטאי ומפיק, בעוד מייק פלנגן שימש כמפיק בפועל. בסרט מככבים קמיל סאליבן, ברנדן סקסטון השלישי, מייקל ביץ', שרה דרן, רובין ברטלט וקית' דייוויד.

הסרט מהווה המשך לסדרת רשת שפורסמה בפורמט של סרטוני פאונד פוטג', אשר עסקה בקבוצת חוקרים על־טבעיים בשם "Paranormal Paranoids" — שבה השתתפה גם דרן. העלילה עוקבת אחר אישה (סאליבן) הנחושה לגלות מה עלה בגורל אחותה (דרן), שנעלמה בעת שחקרה את עיירת שלבי אוקס הנטושה והמסתורית.

הסרט הוקרן בבכורה עולמית בפסטיבל הסרטים הבינלאומי "Fantasia" ה-28 ב-20 ביולי 2024, והוא עתיד לעלות לאקרנים בארצות הברית ב-24 באוקטובר 2025 בהפצת חברת "Neon". הביקורות על הסרט היו ברובן חיוביות, כאשר השבחים התמקדו בחציו הראשון של הסרט, באווירה הכללית ובמשחקה של קמיל סאליבן.

 צוות השחקנים 
 קמיל סאליבן – מיה ברנן, אחותה הבכורה של ריילי, היוצאת לחפש אחריה. את דמותה של מיה בצעירותה מגלמת ברנה שרמן.
 ברנדן סקסטון השלישי – רוברט ברנן, בעלה של מיה.
 מייקל ביץ’ – הבלש ברק
 שרה דרן – ריילי ברנן, אחותה הצעירה הנעדרת של מיה. את דמותה של ריילי בצעירותה מגלמת סלואן ברקט.
 רובין ברטלט – נורמה
 קית’ דייוויד – מורטון ג’ייקובסון, מנהל כלא.
 אריק פרנסיס מלראני – דייוויד, חבר של ריילי.
 אנתוני בלדאסארה – פיטר, חבר של ריילי.
 קייסי קול – לורה, חברתה של ריילי.
 צ’ארלי טאלברט – וילסון מיילס
 אמילי בנט – ג'נט
 רוב גרנט – אלייז'ה
 לורן אשלי ברי – ג'ס
 דרק מירס

 הפקה 
 פיתוח 
200px|ממוזער|שמאל|על בימוי, כתיבת והפקת הסרט היה אמון היוטיובר ומבקר הקולנוע כריס סטאקמן, שזהו לו סרט ביכורים.
ביולי 2021 חתם היוטיובר ומבקר הקולנוע כריס סטאקמן על הסכם לכתיבה ובימוי של סרט אימה על-טבעי עבור חברת "Paper Street Pictures". הסרט מבוסס על קמפיין שיווקי מקוון שהציג סדרת סרטוני פאונד פוטג' בדיוניים אודות קבוצת חוקרים על-טבעיים בשם "Paranormal Paranoids", וכן על חוויותיו האישיות של סטאקמן עם אחותו, אשר הורחקה מקהילת עדי יהוה. הסרט הופק על ידי סטאקמן עצמו לצד אהרון בי. קונץ, קמרון ברנס ואשלי סניד.

ההפקה תוכננה להתחיל בשלהי שנת 2021, אך נדחתה עקב מחסור במימון וכן בשל חשש משביתה מצד איגוד עובדי הקולנוע "IATSE". המימון הושג באמצעות קמפיין מימון המונים ב-"Kickstarter", שהחל ב-1 במרץ 2022. ב-21 במרץ הפך הסרט לפרויקט האימה הממומן ביותר בתולדות הפלטפורמה, לאחר שגייס 650,000 דולר, וב-25 במרץ חצה את רף מיליון הדולר עם 11,200 תומכים.

במהלך פסטיבל קאן במאי 2022 נחשף צוות השחקנים, ובו קמיל סאליבן, ברנדן סקסטון השלישי, מייקל ביץ', רובין ברטלט, קית' דייוויד, צ'ארלי טאלברט, אמילי בנט ושרה דרן, כשהאחרונה שבה לגלם את דמותה מהקמפיין המקורי של "Paranormal Paranoids". סטאקמן חיבר את הסיפור יחד עם אשתו, סמנתה אליזבת’, בעוד אנדרו סקוט ברד שימש כצלם הראשי.
 צילומים 
צילומי הסרט החלו ב-9 במאי 2022 והושלמו ב-5 ביוני 2022. הסרט צולם במיקומים שונים במדינת אוהיו, בהם חוות גרינווד, הכלא הרפורמטורי של מחוז אוהיו, פארק אגם צ'יפווה וספריית קליבלנד הציבורית.

במרץ 2025 נערכו צילומי השלמה, שנועדו להעצים את רמות האלימות והאימה בסרט ולחדד את עריכתו – מהלך שהכפיל את תקציב ההפקה.
 פוסט פרודקשן 
באוגוסט 2023 הוקפאו שלבי הפוסט פרודקשן עקב שביתת אמני הטלוויזיה והרדיו בשנת 2023. המפיק אהרון קונץ מסר כי הסרט נמצא אז "בשלב הסופי של הפוסט פרודקשן, כולל הקלטת דיאלוגים מחדש (ADR), אך נדרש שיתוף פעולה מצד השחקנים – דבר שהתעכב עקב השביתה". בינואר 2024 הודיע סטאקמן כי העבודה הסתיימה, והוא והאולפן מחפשים פסטיבלים להקרנת הבכורה.

מייק פלנגן, טרבור מייסי ומלינדה נישיאוקה שימשו כמפיקים בפועל מטעם חברת "Intrepid Pictures". פלנגן ציין על הצטרפותו לפרויקט: 
פלנגן סיפק לסטאקמן הערות וייעוץ החל משלב התסריט ועד לשלב הפוסט פרודקשן, וכן סייע לו ביצירת קשרים בתעשייה.

את המוזיקה לסרט הלחינו האחים ניוטון, שותפיו הקבועים של פלנגן. במהלך הפוסט פרודקשן צפו בגרסה מוקדמת של הסרט גם הבמאים דייוויד פ. סנדברג, סב אוהניאן, סקוט בק ובראיין וודס, והעניקו הערות לשיפור. ביולי 2024 רכשה חברת "Neon" את זכויות ההפצה העולמיות לסרט. במרץ 2025 הצטרף דרק מירס לצוות השחקנים, וברט וו. בכמן נשכר לבצע עריכה מחודשת לסרט.

 הפצה 
הקרנת הבכורה העולמית של הסרט התקיימה ב-20 ביולי 2024 במסגרת פסטיבל הסרטים הבינלאומי ה-28 של "Fantasia". בהמשך הוקרן הסרט גם בפסטיבל "FrightFest" ה-25 ב-23 באוגוסט 2024, וכן בפסטיבל "Fantastic Fest" ב-19 בספטמבר 2025.

הסרט עתיד לעלות לאקרנים בארצות הברית ב-24 באוקטובר 2025 בהפצת חברת "Neon". מוקדם יותר תוכננה עלייתו לשני מועדים קודמים – תחילה ל-22 באוגוסט 2025, ולאחר מכן ל-3 באוקטובר 2025.

 ביקורות 
באתר הביקורות "Rotten Tomatoes" קיבל הסרט את הציון 83% על סמך 42 ביקורות. בקונצנזוס המבקרים של האתר נכתב:  באתר הביקורות המשוקללות "Metacritic", המשתמש בממוצע משוקלל, קיבל הסרט את הציון 52/100 בהתבסס על 8 ביקורות – דבר המעיד על "ביקורות מעורבות או ממוצעות".

בי. ג'יי. קולנג'לו מהאתר "" העניק לסרט ציון 8 מתוך 10 וכתב כי  אליסון פורמן מ-"IndieWire" העניקה לסרט ציון "B-" וציינה כי "ברור שהתסריט נכתב בידי מבקר קולנוע בעל ידע כמעט אגדי בארכיון תרבות הפופ, והוא מבוים בביטחון מורגש שעשוי להוביל לדברים גדולים עוד יותר.” מייקל גינגולד מ-"Rue Morgue" שיבח אף הוא את הסרט, והדגיש את האווירה הקודרת שסטאקמן יוצר באמצעות הצטברות הפרטים בחומרי הפאונד פוטג' ובחזות האפלה שהוא והצלם ברד מצליחים לעורר "ככל שמיה מתקרבת ללב האפלה של העיירה".

בביקורות מתונות יותר, קייטי רייף מ-"IGN" נתנה לסרט ציון 6 מתוך 10 וכתבה כי  קלינט וורת’ינגטון מהאתר "RogerEbert.com" כתב ביקורת דומה, וציין כי 

דייוויד קואבס מ-"Next Best Picture" העניק לסרט ציון 3 מתוך 10, וסיכם כי 

 קישורים חיצוניים 

 ביאורים 

 הערות שוליים 

קטגוריה:סרטי אימה על-טבעיים אמריקאיים
קטגוריה:סרטי אימה מ-2024
קטגוריה:סרטים אמריקאיים משנת 2024
קטגוריה:סרטי פאונד פוטג'
קטגוריה:סרטים עצמאיים